**Akcijas „UZLĀDĒ DABAS BATERIJAS!**

balvu izlozes noteikumi

19.09.2017.- 30.04.2018.

**1. Vispārīgie noteikumi**

1.1. Pakalpojumu sniedzēji un izlozes organizētāji: SIA „Daiļrade EKSPO“ reģistrācijas Nr.40003275761, adrese Čiekurkalna 1. līnija 11, Rīga, LV 1026 un AS "LATVIJAS ZAĻAIS PUNKTS" reģistrācijas Nr. 40003475890, adrese: Maskavas iela 240, Rīga, LV – 1063.

1.2. Izlozes norises teritorija ir Latvijas Republikas teritorija.

1.3. Izlozes norises sākuma datums ir 2017. gada 19. septembris. Izlozes norises beigu datums ir 2018. gada **30. aprīlis.**

**2. Izlozes noteikumi**

2.1. Izlozē var piedalīties ikviena juridiska persona, kura sākot no 2017. gada **19.septembra** līdz 2018. gada **30.aprīlim** būs nodevusi vismaz vienu piepildītu bateriju spainīti (kods 99997 31) SIA ”Daiļrade EKSPO” kontaktpersonai SIA “Daiļrade EKSPO” noliktavā. (Čiekurkalna 1. līnija 11, Rīga, LV–1026, Latvija).

2.2. Katrs 2.1. punktā minētais spainītis ar izlietotajām baterijām tiek uzskatīts par atsevišķu izlozes dalībnieka pieteikumu dalībai izlozē.

**3. Izlozes laimestu fonds**

3.1. **Lielā balva –** 1 gab.dāvanu karte aktīvās atpūtas parkā „Rāmkalni” 200 EUR vērtībā. Balvu iegūst uzņēmums, kurš akcijas ietvaros būs sakrājis un nodevis visvairāk ar baterijām pildītus spainīšus

3.2. **Balvas** – 12 gab. dāvanu komplekti (12 x 20 EUR) no SIA “Daiļrade EKSPO”. Balvu komplekti tiks izlozēti starp dalībniekiem, kas akcijas ietvaros būs sakrājuši un nodevuši vismaz vienu ar baterijām pildītu spainīti.

**4. Izlozes** **laimējušo personu noteikšana**

4.1. Izloze notiek “Daiļrade EKSPO” birojā, adrese: Čiekurkalna 1. līnija 11, Rīga, LV–1026, Latvija, 2018. gada **10. maijā** plkst. 14:00.

**5. Izlozes laimējušās personas izsludināšanas kārtība**

5.1. Izlozes laimējušo juridisko personu vārdu, kas noteikti saskaņā ar 4.1. punktu, pakalpojumu sniedzējs publicē interneta mājas lapā [www.ekspobirojs.lv](http://www.ekspobirojs.lv) līdz 2018. gada **11.maija plkst. 17:00**, norādot uzvarējušās juridiskās personas vārdu. Publicētie dati pieejami apskatei divas nedēļas pēc izlozes. Laimestu ieguvušajam Dalībniekam SIA “Daiļrade EKSPO” par to paziņo arī personīgi pa telefonu, sniedzot precīzu informāciju par Laimestu, bet ne vēlāk kā divu nedēļu laikā pēc izlozes rezultātu paziņošanas.

5.2. Ja 5.1. punktā noteiktajā termiņā laimējušās personas nepiesakās saņemt Laimestu, attiecīgā laimējusī persona zaudē tiesības saņemt attiecīgo Laimestu. Nepieprasītais laimests tālāk netiek izlozēts un netiek pasniegts.

**6. Izlozes norises kārtība un piedalīšanās nosacījumi**

6.1. SIA “Daiļrade EKSPO” uzskaita 2.1. punktā noteiktajā termiņā pasūtītos un nodotos spainīšus izlietoto bateriju vākšanai sākot ar 2017. gada 19.septembri līdz 2018. gada 30. aprīlim.

6.2. Līdz 2018. gada 30. aprīlim katrs piepildītais un nodotais spainītis (kods 99997 31) ar izlietotajām baterijām tiek uzskatīts par atsevišķu izlozes dalībnieka pieteikumu dalībai izlozē par lielo balvu - dāvanu karti aktīvās atpūtas parkā „Rāmkalni” 200 EUR vērtībā (1 gab.)

6.3. Sakrājot akcijas ietvaros vismaz vienu bateriju spainīti, Dalībnieks piedalās izlozē par SIA “Daiļrade EKSPO” dāvanu komplektu (12 gab.).

6.4. Izlozē nevar piedalīties fiziskas personas, kā arī SIA “Daiļrade EKSPO” un AS "LATVIJAS ZAĻAIS PUNKTS" uzņēmumu darbinieki.

6.5. Izloze tiek veikta ar MS Excel programmas, Microsoft Office palīdzību, izmantojot Excel iebūvēto gadījumskaitļu ģeneratoru.

**7. Pretenziju iesniegšanas un izskatīšanas kārtība**

7.1. Visas Dalībnieku pretenzijas, kas saistītas ar Laimesta izlozi, ir jāiesniedz rakstveidā un jānosūta uz izlozes rīkotāja juridisko adresi – SIA „Daiļrade EKSPO“, reģistrācijas Nr. 40003275761, adrese: Čiekurkalna 1. līnija 11, Rīga, LV–1026, Latvija ne vēlāk kā desmit dienu laikā pēc Balvas izlozes. Pakalpojuma sniedzējs izskata iesniegto pretenziju un desmit dienu laikā pēc tās saņemšanas sniedz motivētu atbildi lēmuma formā. Pakalpojumu sniedzējs var apmierināt vai noraidīt šo pretenziju, un tās lēmums ir galīgs un nav pārsūdzams.

**8. Ar piedalīšanos izloze saistītie izdevumi**

8.1. SIA “Daiļrade EKSPO” un AS "LATVIJAS ZAĻAIS PUNKTS" nesedz ar dalību loterijā saistītos izdevumus.

8.2. Spainīša piegāde birojā vai pilnā spainīša nomaiņa pret tukšu, notiek atbilstoši SIA “Daiļrade EKSPO” kopējiem preču piegādes nosacījumiem.

**9. Nobeiguma noteikumi**

9.1. Pakalpojumu sniedzējs neatbild par personu izdevumiem, kas saistīti ar dalību loterijā.

9.2. Loterijas dalībnieki piekrīt to personas datu apstrādei tik, cik tas nepieciešams, lai noteiktu laimējušo personu, izziņotu laimējušās personas, sazinātos ar tām un veiktu citas darbības saskaņā ar šiem noteikumiem.

9.3. Ar loterijas uzvarētāja piekrišanu, mārketinga un reklāmas nolūkos SIA “Daiļrade EKSPO” ir tiesības publiski nosaukt Laimesta ieguvēja vārdu, kā arī izmantot Laimesta ieguvēja foto bez atlīdzības.

10.4. Ar pilniem loterijas noteikumiem Dalībnieki var iepazīties SIA “Daiļrade EKSPO” mājas lapā [www.ekspobirojs.lv](http://www.ekspobirojs.lv)

**Kontaktinformācija:**

Elīna Gaide  
SIA"Daiļrade EKSPO"  
Tālr. (+371) 67501504